ตลาดหุ้นเอเชียส่วนใหญ่ปรับตัวลงเช้านี้ หลังเฟดแสดงความกังวลเศรษฐกิจชะลอตัว
ตลาดหุ้นเอเชียปรับตัวลงเป็นส่วนใหญ่ในวันนี้ หลังจากธนาคารกลางสหรัฐ (เฟด) ได้แสดงความกังวลว่าความผันผวนในตลาดการเงินอาจเป็นปัจจัยเสี่ยงต่อแนวโน้มเศรษฐกิจสหรัฐ
28 ม.ค. 2559

ผู้สื่อข่าวรายงานว่า ตลาดหุ้นเอเชียปรับตัวลงเป็นส่วนใหญ่ในวันนี้ หลังจากธนาคารกลางสหรัฐ (เฟด) ได้แสดงความกังวลว่าความผันผวนในตลาดการเงินอาจเป็นปัจจัยเสี่ยงต่อแนวโน้มเศรษฐกิจสหรัฐ นอกจากนี้ ตลาดหุ้นเอเชียยังได้รับแรงกดดันจากผลประกอบการที่อ่อนแอเกินคาดของบริษัทซัมซุง อิเล็กทรอนิกส์
โดยดัชนี MSCI Asia Pacific ปรับลง 0.5% เมื่อเวลาประมาณ 10.00 น.ตามเวลาโตเกียวในวันนี้
ขณะที่ ดัชนี SSE Composite ตลาดหุ้นจีนเปิดวันนี้ที่ 2,711.16 จุด ลดลง 24.40 จุด, -0.89% ดัชนี PSE Composite ตลาดหุ้นฟิลิปปินส์เปิดวันนี้ที่ 6,495.57 จุด ลดลง 11.65 จุด, -0.18% ดัชนี NIKKEI 225 ตลาดหุ้นญี่ปุ่นเปิดวันนี้ที่ 17,059.84 จุด ลดลง 104.08 จุด, -0.61%
ส่วนดัชนี FTSE STI ตลาดหุ้นสิงคโปร์เปิดวันนี้ที่ 2,541.57 จุด ลดลง 4.61 จุด, -0.18% ดัชนี FBMKLCI ตลาดหุ้นมาเลเซียเปิดวันนี้ที่ 1,631.48 จุด ลดลง 0.06 จุด, -0.00% ดัชนี TAIEX ตลาดหุ้นไต้หวันเปิดวันนี้ที่ 7,825.22 จุด ลดลง 24.61 จุด, -0.31% ดัชนี KOSPI ตลาดหุ้นเกาหลีใต้เปิดวันนี้ที่ 1,885.38 จุด ลดลง 12.49 จุด, -0.66%
อย่างไรก็ตาม ดัชนี HSI ตลาดหุ้นฮ่องกงเปิดวันนี้ที่ 19,093.77 จุด เพิ่มขึ้น 41.32 จุด, +0.22%
โดยตลาดหุ้นเอเชียปรับตัวลงเป็นส่วนใหญ่ หลังจากเฟดได้แสดงความกังวลว่า ความผันผวนในตลาดการเงินอาจเป็นปัจจัยเสี่ยงต่อแนวโน้มเศรษฐกิจสหรัฐ โดยในการประชุมเฟดครั้งล่าสุดซึ่งเสร็จสิ้นเมื่อวานนี้ เฟดมีมติคงอัตราดอกเบี้ย แต่ก็ส่งสัญญาณว่าอาจจะปรับขึ้นอัตราดอกเบี้ยในการประชุมเดือนมี.ค.